Sedmica od 181,7 miliona dinara koja je izvučena 15. maja 2012. u 38. kolu Lotoa ipak nije nameštena, prenosi štampa.

Istraga Uprave za igre i sreću pokazala je, kako saznaje "Informer" da je reč o sistematskoj zabuni izazvanoj kombinacijom brojeva koju je u legendarnom filmu "Tesna koža 2" izdiktirala glumica Rahela Ferari! Do prve sumnje u regularnost lutrijske igre Loto došlo se naime odmah posle prethodnog 37. kola kad su se prvi put u istoriji DLS, posle izvučenog sedmog broja odjednom pojavile 454 šestice sa istom uplaćenom kombinacijom. Ljudi iz Uprave za igre na sreću posumnjali su u prevaru, sačinili zapisnik, alarmirali policiju i krenula je istraga. Na početku se ozbiljno sumnjalo da u DLS postoji organizovana kriminalna grupa koja pokušava da nemasti sedmicu. Da bi raskrinkala "prevaru" policija je čak angažovala i profesore sa Matematičkog fakulteta koji su zaključili da je vrlo malo verovatno da više stotina ljudi uplati baš istu kombinaciju brojeva. Čitav lutirjski sitem stavljen je pod nadzor, a kad je izvlačenjem brojeva 38. kola naređeno vanredno čišćenje loptica u trezoru i kada je primećeno da je jedan od ranika obezbeđenja baš toga dana promenjen, policija je bila ubeđena da je na tragu prevarantima. A onda se neko setio da je u filmu "Tesna koža" doslovce izdiktirana šestica iz 37. kola. Proverene su baze uplata i utvrđeno da u poslednjih 26 godina u svakom kolu stotine ljudi igraju u svakom kolu "Šojićevu kombinaciju". Izvor iz policije otkriva da je sedmica iz narednog 38. kola bila sumnjiva sve dok nije provaljen ovaj "neverovatni filmski scenario". "Nije nameštaljka, niti ima bilo kakvog krivičnog dela, već je u pitanju slučaj 'Tesna koža'", objašnjava sagovornik lista i dodaje da zbog utvrđenih činjenica predmet nikada nije ni prosleđen tužilaštvu.

Danas se povodom natpisa u medijima o poslovanju DLS oglasila i bivša direktorka Tijana Anđelić. Ona je demantovala danas da je to preduzeće imalo gubitak dok je ona bila na čelnoj poziciji.

U saopštenju dostavljenom medijima ona je navela da je Lutrija za vreme njenog manadata imala promet od 40 milijardi dinara i da je u budžet Srbije uplatila 14 milijardi dinara.

"Istina je da je u periodu od 2007. do 2011, kada sam je ja vodila, Lutrija poslovala sa dobitkom, u svakoj od godina poslovanja, te da je ostvarila ukupnu dobit od preko 700 miliona dinara", istakla je Anđelić povodom učestalih prozivki u beogradskim medijima da je raznim zloupotrebama bivše rukovodstvo nanelo štetu tom preduzeću I državi.

Ona je podsetila da je od februara 2012. bila na porodiljskom odsustvu, a sedam meseci kasnije je dala ostavku na mesto direktora Lutrije. Na mesto vršioca dužnosti generalnog direktora Lutrije imenovan je dotadašnji njen pomoćnik Branimir Božović.

Lutrija je, po rečima bivše direktorke, u 2012. godini, do njenog odlaska iz tog preduzeća, imala promet od preko 4,8 milijardi, što je bilo za 10 odsto više nego u istom periodu 2011.godine, I istvarila dobit od četiri miliona dinara.

Novo rukvodstvo Lutrije je, kako je rekla Anđelić, "poništavalo iproglašavalo za trošak veoma korisne ugovora Lutrije", koji su potpisivani za vreme njenog mandata.

Anđelić je istakla da je od nove Vlade Srbije pre godinu dana tražila da proveri poslovanje Lutrije dok je ona bila na čelu preduzeća, kako bi se sprečilo "blaćenje i urušavanje" tog državnog preduzeća.